      6. pielikums

atklāta konkursa “Mēbeļu piegāde un

uzstādīšana Tukuma E. Birznieka – Upīša

1. pamatskolai”  (iepirkuma identifikācijas
Nr. TNP 2026/74)  nolikumam
LĪGUMS (PROJEKTS) 

Par mēbeļu piegādi un uzstādīšanu Tukuma E. Birznieka – Upīša 1. pamatskolai
Līguma parakstīšanas datums ir pēdējā pievienotā 

droša elektroniskā paraksta laika zīmoga datums

Nr.____________________

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, LV-3101, turpmāk šī līguma tekstā saukta “Pasūtītājs”, kuras vārdā saskaņā ar Pašvaldību likuma ___ panta ___ punktu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” rīkojas, no vienas puses, un

<Piegādātāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Piegādātājs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses, 

abi kopā un katrs atsevišķi turpmāk šī līguma tekstā saukti par “Līdzējiem”, pamatojoties uz Tukuma novada pašvaldības rīkotā atklāta konkursa “Mēbeļu piegāde un uzstādīšana Tukuma E. Birznieka - Upīša 1. pamatskolai”, iepirkuma identifikācijas Nr. TNP 2026/74, turpmāk šī līguma tekstā saukts “Iepirkums”, rezultātiem un Piegādātāja iesniegto piedāvājumu, noslēdz šādu līgumu, turpmāk – Līgums: 
1. Līguma priekšmets un termiņš
1.1. Pasūtītājs uzdod, un Piegādātājs apņemas veikt mēbeļu (turpmāk – Preces) piegādi un uzstādīšanu (turpmāk – Pakalpojums) Tukuma E. Birznieka – Upīša 1. pamatskolai, saskaņā ar Iepirkumā iesniegto Tehnisko - finanšu piedāvājumu (Līguma pielikums). 
1.2. Pakalpojuma izpildes termiņš ir ____ mēneši no līguma noslēgšanas brīža. Līgums stājas spēkā dienā, kad to ir parakstījušas abas Puses un ir spēkā līdz pilnīgai Līgumā noteikto saistību izpildei.
1.3. Līguma izpildes vieta ir Lielā iela 9, Tukums, Tukuma novads, LV-3101.
1.4. Piegādājot Preces, Piegādātājs iesniedz Pasūtītājam Preču garantiju, garantiju noteikumus, instrukcijas par mēbeļu un to mehānismu apkopju veikšanu un regularitāti, un citus speciālus noteikumus, kas attiecas uz Preču ekspluatāciju.

2. Preču piegādes, nodošanas un pieņemšanas kārtība
2.1. 5 (piecas) dienas pirms plānotās Preces piegādes un Pakalpojuma sniegšanas uzsākšanas dienas Puses vienojas par precīzu Preču piegādes un uzstādīšanas laiku un vietu.

2.2. Piegādātājs ir atbildīgs par piegādājamo Preču pilnīgas vai daļējas bojāejas vai bojāšanās risku līdz Preču nodošanai Pasūtītājam.
2.3. Preču un Pakalpojuma nodošanu un pieņemšanu Piegādātājs un Pasūtītājs noformē ar Preču pavadzīmi un  nodošanas – pieņemšanas aktu (turpmāk – Akts) 2 (divos) eksemplāros. Vienlaicīgi ar Aktu Piegādātājs iesniedz visus Preču pavadzīmi un Līgumā 1.4.punktā norādītos dokumentus.
2.4. Pasūtītājs 5 (piecu) darba dienu laikā no Akta saņemšanas paraksta Aktu un iesniedz vienu tā eksemplāru Piegādātājam. Pasūtītājs nepieņem Preci un Pakalpojumu, kas neatbilst Līguma noteikumiem.
2.5. Ja Pasūtītājam ir iebildumi par Preču piegādi un Pakalpojuma izpildi, Pasūtītājs sagatavo un iesniedz  Piegādātājam iebildumu aktu par konstatētajiem trūkumiem un/vai neatbilstībām un vienojas par pasākumiem, kas veicami trūkumu un/vai neatbilstību  novēršanai atbilstoši Pasūtītāja prasībām, un nosaka trūkumu  un/vai neatbilstību novēršanas termiņu. Preču un/vai Pakalpojuma neatbilstības konstatēšanai Pasūtītājs ir tiesīgs  pieaicināt ekspertu, lai novērtētu Preču un/vai Pakalpojuma atbilstību Līgumam, un, ja eksperta slēdziens apstiprina par pamatotu Pasūtītāja viedokli, tad visas izmaksas par eksperta pieaicināšanu sedz Piegādātājs. 
2.6. Piegādātājam ir pienākums aktā noteiktajā termiņā novērst trūkumus un/vai neatbilstības vai arī iesniegt rakstisku pamatojumu, kādēļ konkrētas Pasūtītāja prasības objektīvu iemeslu dēļ nevar tikt izpildītas.
2.7. Piegādātājam ir pienākums patstāvīgi segt visas izmaksas, kas tam radušās saistībā ar trūkumu un/vai neatbilstību novēršanu. 
2.8. Pēc trūkumu novēršanas Piegādātājs atkārtoti nodod Preces un Pakalpojumu Pasūtītājam Līgumā noteiktajā kārtībā.
2.9. Ja Pasūtītājs atkārtoti konstatē neatbilstības un/vai trūkumus, vai Piegādātājs iepriekš saskaņotajā termiņā trūkumus un/vai neatbilstības nav novērsis, Pasūtītājam ir tiesības atteikties no Preču un Pakalpojuma pieņemšanas, kā arī vienpusēji izbeigt Līgumu.
2.10. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski veikto Pakalpojumu, Preču apjomu un vērtību. Piegādātājam ir tiesības saņemt samaksu tikai par kvalitatīvi, atbilstoši Līguma noteikumiem piegādātām Precēm un Pakalpojumu.
3. Līguma cena un norēķinu kārtība
3.1. Līguma cena ir <> EUR (cena vārdiem euro, 00 centi).  Pievienotās vērtības nodoklis (turpmāk – PVN) 21% ir <> EUR (cena vārdiem euro, 00 centi).  Līguma cenas un PVN summa ir <> EUR (cena vārdiem euro, 00 centi). 

3.2. Līguma cenu Pasūtītājs samaksā Piegādātājam 20 (divdesmit) dienu laikā no Piegādātāja iesniegta strukturēta elektroniskā rēķina un pievienota Akta, kas satur noteikta satura preču saņemšanas informāciju, saņemšanas dienas, pārskaitot attiecīgo naudas summu uz Līgumā norādīto Piegādātāja bankas kontu. 

3.3. Līguma cenā ietverti visi nodokļi, nodevas un maksājumi, kā arī visas saprātīgi paredzamās ar piegādes izpildi saistītās izmaksas, izņemot PVN.
3.4. Līguma cena paliek nemainīga visu Līguma izpildes laiku, izņemot izmaiņas PVN likmē, kas tiks noteiktas ar Latvijas Republikas normatīvajiem aktiem. Tādā gadījumā Puses savstarpējos norēķinos piemēro jauno PVN likmi ar datumu, no kura tā stājas spēkā, neizdarot grozījumus Līgumā.
3.5. Izpildītājs nav tiesīgs pieprasīt Līguma summas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu.

3.6. Par Līguma summas samaksas dienu tiek uzskatīta diena, kurā Pasūtītājs veicis maksājumu.

3.7. Strukturētu elektronisko rēķinu Piegādātājs nosūta Pasūtītājam uz e-adresi.

3.8. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Izpildītāju par konstatētajām kļūdām, norādot nepieciešamās korekcijas. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto strukturētu elektronisko rēķinu.

4. Pušu saistības 
4.1. Pasūtītājas apņemas:

4.1.1. pieņemt Preces un Pakalpojumu atbilstoši Līguma noteikumiem;

4.1.2. samaksāt par Precēm un Pakalpojumu atbilstoši Līguma noteikumiem;

4.1.3. pārbaudīt Preču un Pakalpojuma atbilstību atklāt konkursa Tehniskajā specifikācijā un Piegādāja Tehniskajā piedāvājumā norādītajām prasībām,

4.1.4. savlaicīgi informēt Piegādātāju par iespējamiem kavējumiem Līguma izpildē, apstākļiem, notikumiem un šķēršļiem, kas var ietekmēt Līguma izpildi.

4.2. Piegādātājs apņemas: 

4.2.1. piegādāt Preces un veikt Pakalpojumu Līgumā noteiktajā termiņā un apjomā; 

4.2.2. sniegt Pasūtītājam pilnīgu un patiesu informāciju par Preču kvalitāti, drošumu, garantijas nosacījumiem un Preču pareizu ekspluatāciju;

4.2.3. savlaicīgi informēt Pasūtītāju par iespējamiem kavējumiem Līguma izpildē, apstākļiem, notikumiem un šķēršļiem, kas var ietekmēt Līguma izpildi

4.2.4. Līguma prasībām neatbilstošu Preču piegādes gadījumā Pušu saskaņotā termiņā apmainīt tās pret Līguma prasībām atbilstošām Precēm;

4.2.5. Līgumā un iebildumu aktā noteiktajā termiņā novērst trūkumus un/vai neatbilstības, kas atklāti pieņemot Preces un Pakalpojumu. 

4.2.6. Piegādātājs garantē, ka piedāvātās Preces ir sertificētas un atbilstošas Tehniskajā - finanšu piedāvājumā norādītajām prasībām. 

4.2.7. Piegādātājs garantē, ka Prece ir jauna (nav ekspluatēta), teicamā tehniskā kārtībā, nav atsavināta, nav ieķīlāta, apgrūtināta ar parādiem un saistībām, par to nav tiesas strīdu, un tā atbilst Pasūtītāja izvirzītajām prasībām.

4.2.8. Piegādātājs, veicot Preču piegādi un uzstādīšanu, apņemas ievērot ražotāja un normatīvo aktu noteiktās Preču transportēšanas, uzstādīšanas un nodošanas ekspluatācijā prasības.
4.2.9. Piegādātājs apņemas nodrošināt Preču iepakojuma utilizāciju videi draudzīgā veidā par saviem līdzekļiem.
4.2.10. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
4.2.11. Piegādātājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Piegādātājs tiek iepazīstināts pirms Pakalpojuma izpildes uzsākšanas. Piegādātājs atbild par Preces uzstādīšanas vietā veicamo uzstādīšanas darbu drošību.
4.2.12. Piegādātājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā
4.3. Puses apzinās, ka Līguma izpildes gaitā var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu, atbildīgo personu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Pusei likumīgu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas likumīgas attiecīgās Puses intereses.
4.4. Puse, kura nodod kādas personas datus otrai Pusei, apņemas informēt šo personu (piemēram, kura norādīta kā atbildīgā persona vai pārstāvis) par:
4.4.1. to, ka tās personas dati ir tikuši apstrādāti;

4.4.2. otras Puses nosaukumu, kontaktinformāciju un mērķiem, kādiem nodotie dati varētu tikt izmantoti, tas ir, Līguma saistību izpildei vai likumīgai interešu realizēšanai;
4.4.3. iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības. 
5. Piegādātāja apakšuzņēmēji

5.1. Piegādātājs Līguma izpildē piesaista apakšuzņēmējus, kas noteikti Līguma pielikumā esošajā apakšuzņēmēju sarakstā, kas izpilda minētajā sarakstā norādītās Līguma daļas. Citus apakšuzņēmējus Piegādātājs drīkst piesaistīt rakstiski saskaņojot to ar Pasūtītāju. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Piegādātājs.
5.2. Gadījumā, ja Piegādātājs Līguma izpildē vēlas iesaistīt papildus apakšuzņēmēju, kas nav noteikts Līguma pielikumā esošajā apakšuzņēmēju saraktā, vai veikt sarakstā noteikta apakšuzņēmēja maiņu, tad Piegādātājs par to iesniedz Pasūtītājam rakstisku paziņojumu, tajā norādot arī Līguma daļas un apjomu, kuru ir paredzēts nodot šim apakšuzņēmējam. Vienlaicīgi ar šajā Līguma punktā noteikto paziņojumu Piegādātājs iesniedz Pasūtītājam Līgumā noteiktā iepirkuma noteikumos norādītos dokumentus, kas iesniedzami, ja tiek iesaistīts apakšuzņēmējs. Pasūtītājs rakstveida piekrišanu vai atteikumu par apakšuzņēmēja piesaisti Piegādātājam sniedz 5 (piecu) darbdienu laikā, skaitot no dienas, kad Pasūtītājs ir saņēmis šajā Līguma punktā noteikto Piegādātāja paziņojumu un tam pievienojamos dokumentos. 
5.3. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Piegādātājs.
5.4. Līguma darbības laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs tam nodoto darba daļu veic nekvalitatīvi vai neievēro spēkā esošus normatīvus aktus. Piegādātāja pienākums ir nodrošināt Pasūtītāja prasību izpildi par apakšuzņēmēja nomaiņu. 

6. Garantijas noteikumi
6.1. Kvalitatīva Prece Līguma izpratnē ir Prece, kas atbilst Līgumam un tam pievienotajam pielikumam “Tehniskais - finanšu piedāvājums”, Preču un pakalpojumu drošuma likumā noteiktajām prasībām, Eiropas un Latvijas valsts standartiem, Latvijas normatīvajiem aktiem. Preču, ieskaitot mehānismu, un Pakalpojumu garantijas laiks ir __ (____) mēneši, no Preču un Pakalpojuma nodošanas – pieņemšanas akta parakstīšanas.  
6.2. Garantijas laikā Pasūtītājam nav tiesības pārkāpt Preču garantijas un ekspluatācijas noteikumus, un veikt citas patvaļīgas darbības.
6.3. Garantijas laikā Piegādātājs atbild par katru Preces un sniegtā Pakalpojuma defektu, ja vien tas nav radies Preces nepareizas ekspluatācijas un/vai Pasūtītāja patvaļīgi veiktu darbību rezultātā.
6.4. Garantijas laikā Piegādātājs apņemas bez maksas veikt Preces garantijas remontu, tai skaitā Preces noņemšanu un transportēšanu (ja nepieciešams), vai bojātās Preces nomaiņu pret citu tāda paša veida Preci Līguma pielikumā “Tehniskais – finanšu piedāvājums” minētajā termiņā pēc Pasūtītāja atbildīgā darbinieka elektroniski nosūtīta vai mutiska (arī telefoniski) paziņojuma saņemšanas Piegādātāja Līgumā norādītajam atbildīgajam darbiniekam. 
7. Līgumsodu piemērošanas noteikumi
7.1. Piegādātājs maksā Pasūtītājam līgumsodu par Preču un Pakalpojuma izpildes termiņa nokavējumu 0,1% (nulle, komats, viens procents) apmērā no Līguma cenas, bet ne vairāk kā 10% no tās. 
7.2. Ja Piegādātājs nepilda Līgumu, vai atsakās no tā izpildes vispār, vai, ja Līgums tiek pārtraukts Piegādātāja vainas dēļ, vai Pasūtītājs izmantojis savas tiesības vienpusēji izbeigt Līgumu, Piegādātājs maksā Pasūtītājam vienreizēju līgumsodu 10% (desmit procenti) no Līguma cenas.
7.3. Pasūtītājs maksā Piegādātājam līgumsodu par Līgumā noteikto samaksas termiņa nokavējumu 0,1% (nulle, komats, viens procents) apmērā no rēķinā norādītās summas par katru nokavēto dienu, bet ne vairāk kā 10% (desmit procenti) no tās.
7.4. Gadījumā, ja Piegādātājs un/vai tā piesaistītie apakšuzņēmēji, veicot Preces piegādi un uzstādīšanu, bojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja darbinieku dzīvībai vai veselībai, tad Piegādātājs uzņemas visu un jebkādu atbildību par nodarījumu un tā radītajām sekām, kā arī sedz visus nodarījuma rezultātā radītos tiešos zaudējumus.
7.5. Pusēm ir pienākums atlīdzināt otrai Pusei nodarītos tiešos zaudējumus, ja tādi radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
7.6. Pasūtītājam ir tiesības ieskaita kārtībā ieturēt līgumsodu no Piegādātājam pienākošā maksājuma summas. Ja ieskaitu nav iespējams piemērot, Piegādātājam aprēķinātais līgumsods ir jāsamaksā 10 (desmit) dienu laikā no paziņojuma par līgumsoda aprēķināšanu saņemšanas dienas.
7.7. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes.
8. Līguma spēkā stāšanās, grozīšanas un izbeigšanas noteikumi
8.1. Līgums stājas spēkā tā ievaddaļā norādītajā datumā, kad Puses to ir parakstījušas, un tas ir spēkā līdz Pušu saistību pilnīgai izpildei. 
8.2. Līgumu var papildināt, grozīt vai izbeigt, Pusēm rakstveidā vienojoties un šajā Līgumā noteiktajos gadījumos un kārtībā, ievērojot Publisko iepirkumu likuma 61. panta noteikumus. Ir pieļaujami tikai Līguma nebūtiski grozījumi. Būtiski grozījumi iepirkuma Līgumā pieļaujami tikai Publisko iepirkumu likuma 61. pantā minētajos gadījumos, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes nodrošināšanu, un Līgumā paredzētos gadījumos.

8.3. Puses ir tiesīgas pagarināt Preču un Pakalpojuma izpildes termiņu, ja izpildes termiņa kavējums radies no Piegādātāja neatkarīgu iemeslu dēļ, par ko Piegādātājs iepriekš rakstiski ir informējis Pasūtītāja atbildīgo personu, un atbildīgā persona tam ir piekritusi, kā arī gadījumos, ja Pakalpojuma izpildes termiņa nokavējums radies Pasūtītāja vainas dēļ.

8.4. Ja Pasūtītājam objektīvu un pamatotu iemeslu dēļ nepieciešams palielināt vai samazināt Preču apjomu, Puses veic grozījumus Līgumā, slēdzot rakstveida vienošanos. Vienošanās nosaka papildu Preču apjomu, cenu un pagarina Pakalpojuma izpildes termiņu. 

8.5. Piegādātājs var aizstāt Līgumā norādīto Preci ar citu tās modeli, ja Piegādātāja piedāvājumā norādītā Preces modeļa ražošana ir pārtraukta un to apliecina attiecīgās Preces ražotājs vai izplatītājs (šādā gadījumā iesniedzot Pasūtītājam dokumentu, kas pierāda konkrētā izplatītāja tiesības sniegt apliecinājumu Preces ražotāja vārdā) vai attiecīgajai Precei ir pieejams jaunāks modelis. Piegādātājs iepriekš minētajos gadījumos var aizstāt Līgumā norādīto Preci ar citu tās modeli, kas ir ekvivalents vai labāks par nolikuma Tehniskajā specifikācijā noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā pielikums Līgumam, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu.

8.6. Par Piegādātāja piedāvājumā norādītā Preces modeļa ražošanas pārtraukšanu nav atzīstams gadījums, kad konkrētais Preces modelis vairs netiek piedāvāts Latvijas vai Baltijas valstu tirgum, taču vienlaikus konkrētā Preces modeļa ražošana faktiski nav pārtraukta un tas tiek piedāvāts citos tirgos. 

8.7. Pasūtītājam ir tiesības vienpusēji izbeigt Līgumu bez Piegādātāja piekrišanas, pie nosacījuma, ka Piegādātājs 10 (desmit) dienu laikā no Pasūtītāja rakstiska paziņojuma par Līguma izbeigšanu saņemšanas dienas nav novērsis paziņojumā norādīto pārkāpumu, šādos gadījumos: 

8.7.1. ja konstatē, ka Piegādātājs nespēj veikt Preču piegādi un Pakalpojuma izpildi atbilstoši Līguma noteikumiem
8.7.2. ja konstatē, ka Piegādātājs piegādājis Līgumam neatbilstošas Preces un Pakalpojumu veic nekvalitatīvi, kavē Preču piegādes un Pakalpojuma izpildes termiņu, savlaicīgi nenovērš iebildumu aktā norādītos trūkumus un/vai neatbilstības.
8.8. Pasūtītājs ir tiesīgs vienpusēji atkāpties no Līguma izpildes:
8.8.1.  ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.8.2. ja tiek samazināts, pārtraukts vai nav pieejams finansējums, kas Objektam paredzēts valsts investīcijās, attiecīgajos struktūrfondos vai pašvaldības pamatbudžetā;

8.8.3. ja Izpildītājs Pasūtītājam nodarījis zaudējumus, t.sk., ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju, un minētā korekcija izriet no Izpildītāja pieļauta Līguma pārkāpuma.
8.9. Piegādātājam ir tiesības vienpusēji izbeigt Līgumu, ja Pasūtītājs kavē Līgumā noteiktos maksājuma termiņus un šāds kavējums pārsniedz 60 (sešdesmit) dienas.
8.10. Līgums 8.7.punktā minētajos gadījumos uzskatāms par izbeigtu paziņojumā par Līguma izbeigšanu norādītajā datumā. 
8.11. Izbeidzot Līgumu, Puses sastāda Preču un Pakalpojuma nodošanas-pieņemšanas aktu par faktiski piegādāto Preču un izpildītā Pakalpojuma apjomu, saskaņā ar Līguma pielikumu “Tehniskais – finanšu piedāvājums”, vienojas par samaksu un veic savstarpējos norēķinus.
8.12. Ja Līgumu izbeidz kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei radītie tiešie zaudējumi, kas tai rodas saistībā ar Līguma izbeigšanu. 
9. Strīdu risināšanas noteikumi
9.1. Visus strīdus un domstarpības šī Līguma sakarā Puses risina savstarpēju sarunu ceļā, panākot vienošanos, kuru noformē rakstveidā.
9.2. Ja 30 (trīsdesmit) dienu laikā Puses nespēj vienoties, strīdu risina Latvijas Republikas tiesā Latvijas Republikā normatīvajos aktos noteiktajā kārtībā.

10. Apakšuzņēmēju un līguma izpildē iesaistīto speciālistu nomaiņa

10.1. Uzsākot Līguma izpildi, Piegādātājs iesniedz visu pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Piegādātāja Apakšuzņēmēju apakšuzņēmējus. Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
10.2. Piegādātājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
10.3. Piegādātājs ir pienākums saskaņot ar Pasūtītāju papildu personāla iesaistīšanu iepirkuma līguma izpildē. 
10.4. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
10.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
10.5.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
10.5.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
10.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

10.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
10.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.8. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem. 
10.9. Piegādātājs Apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem Apakšuzņēmējiem (konsolidēta versija ar aktuālo informāciju).
10.10. Piegādātājs par Apakšuzņēmēju un/vai Izpildītāja piesaistīto personālu jāiesniedz Pasūtītājam sekojoši dokumenti:
10.10.1. pieteikums Apakšuzņēmēju un/vai Izpildītāja personāla nomaiņai vai piesaistīšanai, norādot nododamo darbu veidu un apjomu EUR bez PVN;
10.10.2. piekrišanas raksts, kas apliecina Apakšuzņēmēja un/vai Piegādātāja piesaistītā personāla gatavību veikt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta Apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
10.10.3. Apakšuzņēmēja vai Piegādātāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt Apakšuzņēmēju vai Piegādātāja personālu, uz kura iespējām balstījies savas kvalifikācijas novērtēšanai.
10.11. Grozījumi Līgumam pievienotajā Apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
10.12. Apakšuzņēmēja piesaistīšana Līguma izpildē pēc Piegādātāja iniciatīvas, neatbrīvo Piegādātāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
10.13. Piegādātājs ir atbildīgs par piesaistītā personāla un apakšuzņēmēju veiktā pakalpojuma atbilstību šī Līguma prasībām.
10.14. Piegādātājs ir atbildīgs par to, lai saskaņā ar šo Līgumu Pakalpojumu izpildē iesaistīts Apakšuzņēmējs nepiesaistītu Pakalpojumu izpildē citus Apakšuzņēmējus bez Pasūtītāja rakstiskas piekrišanas.
10.15. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistītajiem Apakšuzņēmējiem. 
11. Nepārvaramas varas apstākļi
11.1. Puses tiek atbrīvotas no atbildības par Līguma saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi:  stihiskas nelaimes,  avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Šādā gadījumā saistību izpildes termiņš tiek atlikts attiecīgi termiņam, kurā darbosies šie nepārvaramas varas apstākļi.

11.2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.

11.3. Ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šo Līgumu un veikt savstarpējos norēķinus.
12. IZCELSMES IEROBEŽOJUMI

12.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

12.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

12.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

12.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

12.4.1. pieprasīt attiecīgo preču vai pakalpojumu nomaiņu;

12.4.2. piemērot līgumsodu 10% apmērā no attiecīgās piegādes vērtības;

12.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

12.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

13. Citi noteikumi
13.1. Ja kāds no Līguma noteikumiem zaudē spēku normatīvo aktu grozījumu gadījumā, ir pretlikumīgs, tas neietekmē pārējo Līguma noteikumu spēkā esību, likumību vai izpildi. Šādā gadījumā Pusēm ir pienākums piemērot spēkā esošo normatīvo aktu prasības.
13.2. Jautājumi, kas tieši nav atrunāti šajā Līgumā, tiek risināti saskaņā ar spēkā esošajiem normatīvajiem aktiem.
13.3. Ja Līgumā nav norādīts citādi, sadaļu un punktu virsraksti ir norādīti tikai pārskatāmības labad un neietekmē Līguma būtību, atsauce uz personu ietver arī tās tiesību un saistību pārņēmējus.
13.4. Līgums ir saistošs Pusēm un to tiesību un saistību pārņēmējiem.
13.5. Ja kādai no Pusēm tiek mainīts juridiskais statuss, Pušu amatpersonu pārstāvības tiesības, atbildīgie darbinieki (kontaktpersonas), vai kāds no Līgumā minētajiem Pušu rekvizītiem, Puse 3 (trīs) darba dienu laikā par to paziņo otrai Pusei uz Līguma rekvizītos norādīto oficiālo elektroniskā pasta adresi. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
13.6. Visa Pušu savstarpējā sarakste Līguma priekšmeta sakarā, kā elektroniskā, tā papīra formā, nepieciešamības gadījumā var kalpot par pierādījumiem. Puses (to atbildīgie darbinieki (kontaktpersonas)) savstarpējā sarakstē (arī pretenziju, Līguma termiņa pagarinājuma nepieciešamība u.tml.), kas saistītas ar Līguma izpildi, izmanto oficiālās elektroniskā pasta adreses, kas norādītas Pušu rekvizītos un Līgumā.
13.7. Lai nodrošinātu savlaicīgu un kvalitatīvu Līguma izpildi, operatīvu informācijas apmaiņu, dokumentu savlaicīgu sagatavošanu un saskaņošanu,  Puses pilnvaro savus pārstāvjus (atbildīgos darbiniekus):
13.7.1. Pasūtītāja atbildīgais darbinieks: <amats, Vārds, Uzvārds>,  tālrunis +371 <> , e pasta adrese:<>

13.7.2. Piegādātāja atbildīgais darbinieks: <amats, Vārds, Uzvārds>,  tālrunis +371 <> , e pasta adrese:<>. 

13.8. Līgums sagatavots un parakstīts elektroniski ar drošu elektronisko parakstu, kas satur laika zīmogu 

13.9. Pielikumā: Tehniskais – finanšu piedāvājums.

14. Pušu juridiskās adreses un rekvizīti


Pasūtītājs: 


               

Piegādātājs: 

Tukuma novada pašvaldība        
Reģ.Nr.90000050975

Talsu iela 4, Tukums, Tukuma novads, LV-3101

Kontakttelefons: 
Banka: 

Konta Nr.: 
Kods: 

____________________



_______________________

(paraksts) 





(paraksts)

